Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám:** C**/**2429/2025. **Tárgy:** aVersenyképes Járások Programmal

**Előterjesztő**: dr. Csáky András polgármester kapcsolatos konzorcium létrehozása

**Szakmai előterjesztő:** dr. Farkas Annamária vezető-tanácsos és fejlesztési igény benyújtása

**Ügyintéző:** Tűri Anikó vezető-főtanácsos  **Melléklet:** szándéknyilatkozat konzorcium létrehozásáról

**ELŐTERJESZTÉS**

a Képviselő-testület 2025. április 8-ai rendkívüli ülésére

**Tisztelt Képviselő-testület!**

A vidéki Magyarország élhetőségének és népességmegtartásának támogatása, a városok és falvak kiegyensúlyozott fejlődésének biztosítása, a települések közötti térségi együttműködések ösztönzése érdekében Magyarország Kormánya a Területfejlesztési Alap terhére Versenyképes Járások Program (a továbbiakban: Program) elindításáról döntött.

Múlt év október végén körvonalazódott a Program, ezért novemberben a ceglédi járás polgármesterei összeültek és első körben megállapodtak arról, hogy Török József polgármestert kérik fel a különböző javaslatok begyűjtésére.

Következő ülésünkön a javaslatokról tárgyaltunk, melyek közül túlnyomórészt a ma már ismert programba nem illeszkedő beruházások kerültek megjelölésre: a kórház részére eszközvásárlás kapcsán több kolléga jegyezte, hogy állami feladatról van szó. Az albertirsai víztisztító objektum felújítása, illetve rövid szakaszú kerékpárút építésen sem fér bele a meghirdetett célokba - az esetlegesen rendelkezésre bocsátandó források sem lennének elegendőek. Felmerült még, hogy a közös tulajdonú bogácsi üdülő ingatlan felújítását lehetne megoldani ebből az összegből, mivel a bogácsi üdülő tulajdonközössége tisztában van azzal, hogy ennek a vagyonelemnek az előírásoknak megfelelő felújítására saját forrásból nincs esély.

Január elején Navracsics miniszter úr Albertirsán tartott a Programmal kapcsolatosan előadást. Ezt követően közvetlenül rákérdeztünk arra, hogy a bogácsi üdülő felújítására fordíthatjuk-e ezt az összeget, tekintve, hogy kivétel nélkül a járás településeinek közös tulajdonról van szó. Miniszter úr pozitív választ adott kérdésünkre. Következő megbeszélésünkön a Ceglédi Termálfürdő Kft. vezetőjének az üzemeltetés próba évéről szóló tájékoztatásához kapcsolódva - később önkormányzati döntésekbe beépítve: *CVÖ 373/2024. (XII. 11.) Ök. határozatának 4. pontja* **-** felkértük a Kft. ügyvezetőjét, hogy legkésőbb 2025. március 31-ig készítsen beruházási koncepció-tervet az Üdülő piacképes szálláshelyként való hasznosításához szükséges korszerűsítésére.

A koncepció-terv elkészült, és az előzetes becslések alapján, amennyiben járásunk elnyerné a támogatást, az ingatlan teljes egészében felújíthatóvá válna: a férőhelyek száma mintegy 40 főre növekedne, így iskolai osztályok kirándulása, időszaki táboroztatásra is alkalmassá válna. A felújított, és az új előírásoknak megfelelően minősíthető üdülő a járás bármely polgára számára hozzáférhető lesz.

Igényként felmerült, hogy miniszter úr szóbeli támogató véleménye ellenére írásbeli megerősítést kérjünk arra, hogy a fenti célra biztosan felhasználható-e a Versenyképes Járások Programban megjelölt támogatás.

Czunyiné dr. Bertalan Judit államtitkár megbízásából a Versenyképes Járások Program Titkársága, kérdésemre március 25-én azt válaszolta, hogy *„a Versenyképes Járás Program keretében lehetőség van olyan, a járás egésze/több települése által preferált fejlesztést megvalósítani, melynek helyszíne nem a járásban található, mivel a Versenyképes Járások Program végrehajtási rendszeréről szóló 2/2025. (II. 28.) KTM rendelet 7. § (1) bekezdése értelmében „járást érintő fejlesztési igénynek minősül, ami a járáshoz tartozó település vagyonát, lakosságát és működését érinti.”*

Április 2-án Államtitkár Asszony jelenlétében tartott megbeszélésen a járás megjelent polgármesterei továbbra is fenntartották a bogácsi üdülővel kapcsolatos elképzelésüket.

A Program fejlesztési igények benyújtására szóló – a Közigazgatási és Területfejlesztési Minisztérium honlapján elérhető – Felhívásának 6. (A Program Eljárásrendjével Kapcsolatos Tudnivalók) pontja szerint „*a fejlesztési igények benyújtására a Felhívás mellékletét képező Adatlap kitöltésével és annak a területileg illetékes főispán részére történő benyújtásával lesz lehetőség; a főispán 2025. május 26-ig értesíti a fejlesztési igények benyújtóit, hogy – a járási keretek mértékéig –* mely fejlesztési igények tölthetők fel támogatási igényként*.*”

<https://kormany.hu/kozigazgatasi-es-teruletfejlesztesi-miniszterium/versenykepes-jarasok-program>

A fentiek, valamint a 2025. március 20-án közzétett programfelhívás alapján az alábbi határozati javaslat készült, amit az összes érintett önkormányzat részére tervezetként eljuttattunk.

A mai napig a járási települések, azaz a bogácsi üdülő tulajdonközösségének önkormányzatai egyhangúlag döntöttek a tervezett beruházásról és az ezzel kapcsolatos testületi határozatokat eljuttatták hozzánk.

Abony: 52/2025 (III.31) Ök. határozat

Albertirsa: 86/2025 (III.27.) Ök. határozat

Ceglédbercel: 42/2025. (03.31.) Ök. határozat

Csemő: 35/2025 (IV.03) Ök. határozat

Dánszentmiklós: 14/2025 (IV.03) Ök. határozat

Jászkarajenő: 43/2025 (III.31) Ök. határozat

Kőröstetétlen: 25/2025 (IV.1.) Ök. határozat

Mikebuda: 26/2025 (IV.02.) Ök. határozat

Tápiószőlős 30/2025. (III.12.) Ök. határozat

Törtel: 32/2025. (IV.03) Ök. határozat

Újszilvás: 14/2025 (III.31) Ök. határozat

A Programmal kapcsolatos fejlesztési igények elektronikus felületen történő benyújtására **2025. március 25. és 2025. április 9.** között van lehetőség.

**A fejlesztési igény benyújtására nyitva álló rövid határidőre tekintettel szükséges rendkívüli ülés keretében tárgyalnunk a kérdést.**

Javasolom tehát, hogy Cegléd Város Önkormányzata a fejlesztési igény benyújtásához szükséges konzorciumi megállapodást kösse meg azokkal a Ceglédi Járáshoz tartozó települési önkormányzatokkal, amelyek támogatják, hogy a Program keretében, térségi *közszolgáltatási fejlesztés tématerület és fő kategória, sport és rekreációs célú fejlesztések célterület* keretén belül az Üdülő felújítására kerüljön benyújtásra fejlesztési igény és nyújtsa be a programra vonatkozó fejlesztési igényt.

Mindezekre való tekintettel kérem, hogy a mellékelt önkormányzati határozatot elfogadni szíveskedjenek.

Jelen előterjesztést sürgősséggel, – tekintettel a fentebb hivatkozott határidőre és a tulajdonostárs önkormányzatok megalapozó döntéshozatalára – a Képviselő-testület rendkívüli ülésére nyújtom be.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. § rendelkezései alapján – figyelemmel *a Képviselő-testület és szervei szervezeti és működési szabályzatáról szóló 22/2024. (XI. 22.) önkormányzati rendelet* 59. § 3. pontjára – **minősített többségű** szavazati arányt igényel.

Cegléd, 2025. április 7.

Dr. Csáky András

polgármester

**Határozati javaslat:**

**Cegléd Város Önkormányzatának Képviselő-testülete –**

1. Kijelenti, hogy konzorciumi megállapodást köt azokkal a Ceglédi Járáshoz tartozó települési önkormányzatokkal, amelyek támogatják, hogy a VERSENYKÉPES JÁRÁSOK PROGRAM keretében
   1. TÉRSÉGI KÖZSZOLGÁLTATÁSI FEJLESZTÉS tématerület, és fő kategória
   2. sport és REKREÁCIÓS CÉLÚ FEJLESZTÉSEK célterület keretén belül
   3. Abony Város, Albertirsa Város, Cegléd Város, Ceglédbercel Község, Csemő Község, Dánszentmiklós Község, Jászkarajenő Község, Kőröstetétlen Község, Mikebuda Község, Tápiószőlős Község, Törtel Község és Újszilvás község önkormányzatainak közös tulajdonában, ezen belül
   4. Cegléd Város Önkormányzata 1445/5000 arányú tulajdonában lévő,
   5. Bogács belterület 888/14 hrsz-ú, 3412 Bogács, Zöldváralja u. 1. szám alatti ingatlan (Üdülő) felújítására

Fejlesztési Igény kerüljön benyújtásra.

1. Felhatalmazza a polgármestert az 1. pontban hivatkozott konzorcium létrehozásához szükséges előzetes szándéknyilatkozat aláírására, jelen határozat elválaszthatatlan melléklete szerinti tartalommal.
2. Felhatalmazza a polgármestert az 1. pontban körülírt Fejlesztési Igény benyújtására.
3. Delegálja a polgármestert a VERSENYKÉPES JÁRÁSOK PROGRAMBAN a létrejövő konzorcium képviseletére – a többi települési önkormányzat rendszeres tájékoztatása mellett.
4. Utasítja a Ceglédi Közös Önkormányzati Hivatalt, hogy a szükséges intézkedéseket megtegye és a határozatról az érintetteket értesítse.

Határidő: azonnal Felelős: Dr. Csáky András polgármester

Határozatot kapják:

**1-11**. Abony, Albertirsa, Ceglédbercel, Csemő, Dánszentmiklós, Jászkarajenő, Kőröstetétlen, Mikebuda, Tápiószőlős, Törtel és Újszilvás önkormányzatai

**12**. Ceglédi Termálfürdő Üzemeltető Kft.

**13**. Beruházási Iroda ügyintézője (Tűri Anikó)

**14**. Szervezési Iroda ügyintézője (dr. Farkas Annamária)

**15.** CKÖH Pénzügyi Iroda

**16.** Irattár

Az előterjesztést láttam:

Dr. Diósgyőri Gitta

címzetes főjegyző

*.…./2025.(IV. 8.) Ök. határozat 1. melléklete*

**SZÁNDÉKNYILATKOZAT**

**Konzorciumi megállapodásra irányuló szándékról**

Alulírott

Jogi személy neve: **Cegléd Város Önkormányzata**

Székhelye: **2700 Cegléd, Kossuth tér 1.**

Képviseletében eljár: **dr. Csáky András polgármester**

Adószáma: **15731230-2-13**

Bankszámlaszáma: **OTP Bank Nyrt. 11742025-15394772**

Törzskönyvi azonosító száma (PIR): **731234**

mint a Bogács belterület 888/14 hrsz-ú ingatlan 1445/5000 részarányú tulajdonosa

a továbbiakban: a továbbiakban: **Nyilatkozatot tevő Önkormányzat**

**…/2025. (IV. 8.) Ök. határozattal**

kapott felhatalmazással az alulírott helyen és napon az alábbi szándéknyilatkozatot teszi:

A vidéki Magyarország élhetőségének és népességmegtartásának támogatása, a városok és falvak kiegyensúlyozott fejlődésének biztosítása, a települések közötti térségi együttműködések ösztönzése érdekében Magyarország Kormánya a Területfejlesztési Alap terhére Versenyképes Járások Program elindításáról döntött.

A Versenyképes Járások Program végrehajtási rendszeréről szóló 2/2025. (II. 28.) KTM rendelet 3. § (1) bekezdése alapján támogatási igényt legalább három települést érintő fejlesztés támogatása céljából legalább három települési önkormányzat együtt, konzorciumban vagy társulásként nyújthat be.

A Versenyképes Járások Program fejlesztési igények benyújtására szóló – a Közigazgatási és Területfejlesztési Minisztérium honlapján elérhető – felhívás 5. pontja szerint „*a Program keretében fejlesztési igényt települési önkormányzatok tervezett konzorciumi együttműködésükre alapozva vagy tervezett, illetve már működő jogi személyiséggel rendelkező önkormányzati társulásként, valamint már létrejött konzorciumban nyújthatnak be. A tervezett konzorciumi együttműködést (…) egybehangzó szándéknyilatkozattal kell igazolni*.”

**1.** **A szándéknyilatkozat tárgya**: a Versenyképes Járások Programban és a TÉRSÉGI KÖZSZOLGÁLTATÁSI FEJLESZTÉS tématerület, és fő kategória, sport és REKREÁCIÓS CÉLÚ FEJLESZTÉSEK célterület keretén belül Abony, Albertirsa, Cegléd, Ceglédbercel, Csemő, Dánszentmiklós, Jászkarajenő, Kőröstetétlen, Mikebuda, Tápiószőlős, Törtel és Újszilvás önkormányzatainak közös tulajdonában lévő Bogács belterület 888/14 hrsz-ú, 3412 Bogács, Zöldváralja u. 1. szám alatti ingatlan (Üdülő) felújításának (a továbbiakban: cél) megvalósítására konzorcium létrehozása.

**2.** A Nyilatkozatot tevő Önkormányzat ezennel **kijelenti**, hogy **konzorciumként** kíván részt venni a Versenyképes Járások Programban és a cél megvalósítása érdekében fejlesztési igény nyújt be.

**3.** A Nyilatkozatot tevő Önkormányzat dr. Csáky Andrást, Cegléd Város Önkormányzata polgármesterét bízza meg a Versenyképes Járások Programban a leendő konzorcium képviseletére – az Önkormányzatok rendszeres tájékoztatása mellett.

**4.** A Nyilatkozatot tevő Önkormányzat kijelenti, hogy legkésőbb a támogatási igény benyújtási határideje végéig **megköti a végleges konzorciumi megállapodást**.

**5. A Nyilatkozatot tevő Önkormányzat kijelenti, hogy a konzorciumi megállapodás részletszabályait a végleges konzorciumi megállapodásban kívánja rögzíteni.**

**6.** A Nyilatkozatot tevő Önkormányzat jelen szándéknyilatkozatot annak elolvasása és értelmezése után, mint akaratával mindenben megegyezőt írta alá.

Cegléd, 2025. április …

P. H. Dr. Csáky András

polgármester

Cegléd Város Önkormányzata